זייד בן רעד

זֵייד בּן רָעד בן זֵייד אל-חוסיין (בערבית: زيد بن رعد بن زيد الحسين; בתעתיק מדויק: זיד בן רעד בן זיד אלחסין; נולד ב-26 בינואר 1964) הוא בן למשפחת המלוכה הירדנית, דיפלומט ירדני לשעבר, פרופסור למשפטים וזכויות אדם באוניברסיטת פנסילבניה, במכון Perry World House, נשיא ומנכ"ל של . בעבר כיהן בתפקיד נציב העליון של האו"ם לזכויות אדם וכן מילא תפקיד מרכזי בהקמת בית הדין הפלילי הבין-לאומי.
 ביוגרפיה 
זייד בן רעד נולד בעמאן שבירדן, בשנת 1964. הוא התחנך באנגליה ואחר כך בארצות הברית, באוניברסיטת ג'ונס הופקינס, שם סיים תואר ראשון בשנת 1987. הוא המשיך את לימודיו באוניברסיטת קיימברידג' שבאנגליה, שם קיבל תואר דוקטור בשנת 1993. ובמקביל, למד באקדמיה הצבאית המלכותית בסנדהרסט.
 קריירה 
בשנת 1989 קיבל דרגת קצין ב (הגוף שירש את הלגיון הערבי) ושירת בה עד 1994, ואז שירת כשנתיים כקצין מטה לעניינים פוליטיים בכוח האו"ם, בשטחי יוגוסלביה לשעבר (UNPROFOR).

בשנת 2004 מונה על ידי ממשלתו לראש המשלחת הירדנית שהופיעה בפני בית הדין הבין-לאומי בעניין גדר ההפרדה שהוקמה על ידי ישראל ביהודה ושומרון.

בשנת 2004, בעקבות האשמות על התעללות נרחבת שבוצעה על ידי כוחות "שומרי השלום" של האו"ם, הוא מונה ליועץ של המזכיר הכללי בנושא ניצול והתעללות מינית. הדו"ח שלו, שהופק ב-2005, סיפק לראשונה אסטרטגיה מקיפה לחיסול ניצול מיני והתעללות בפעולות שמירת השלום של האו"ם.

בין השנים 2004–2007 עמד בראש הוועדה המייעצת ל (UNIFEM) והוביל את התכנון האסטרטגי של הקרן.

 שגריר 
בין השנים 2007 ו-2010 כיהן בתפקיד הנציג הקבוע של ירדן לאו"ם, ולאחר מכן היה שגריר ירדן בארצות הברית ושגריר לא תושב במקסיקו. בהמשך חזר לכהן בתפקיד שגריר ירדן באו"ם.

בינואר 2014 היה נשיא מועצת הביטחון של האו"ם ועמד בראש ועדות 1533 ו-1521 של מועצת הביטחון שדנו בסנקציות נגד המשטר של הרפובליקה הדמוקרטית של קונגו והמשטר בליבריה.

 הנציב העליון של האו"ם לזכויות אדם 
בשנת 2014 התפטר מתפקידו, לרגל מינויו לתפקיד הנציב העליון של האו"ם לזכויות אדם. הוא היה המוסלמי הראשון בתפקיד זה.

בנאום הבכורה שלו בפני מועצת זכויות האדם בז'נבה (ב-8 בספטמבר 2014), הוא ביקר בחריפות את דאעש והזכיר את הלקחים שנלמדו מהשואה. הוא חזר על הדברים גם בנאומו במוזיאון האמריקני לזכר השואה.

 ביקורות על התבטאויותיו כנציב 
בעת מילוי תפקידו, זייד בן רעד תקף מספר ראשי מדינות שנתפסו בעינו כפוגעים, או שמדיניותם עלולה לפגוע בזכויות אדם, כמו: שנאת זרים בבריטניה תוך כדי תהליך הברקזיט, אזהרה מפני "פונדמנטליזם של שוק חופשי" (פגיעה בחלשים) וה"דמגוגיה" של דונלד טראמפ. התקפות אלו ובמיוחד על מועמדותו של טראמפ הובילו לתלונות של ממשלת רוסיה לאו"ם, ושגריר רוסיה באו"ם ויטאלי צ'ורקין אמר: "הנסיך זייד חורג מגבולותיו מעת לעת ואנחנו לא מרוצים מזה. הוא מתח ביקורת על מספר ראשי מדינות וממשלות. הוא צריך לדבוק רק בתפקידו, החשוב ביותר".

 בית הדין הפלילי הבין-לאומי 
הנסיך מילא תפקיד חשוב בהקמת בית הדין הפלילי הבין-לאומי בהאג. בספטמבר 2002 הוא נבחר לנשיא הראשון של אספת המדינות החברות באמנת רומא של בית הדין הפלילי הבין-לאומי (2002–2005), ובתוך שלוש שנים פיקח על בחירתם של 18 השופטים הראשונים, תיווך בבחירת הנשיא הראשון של בית המשפט, והוביל את מינוי התובע הראשון של בית המשפט.

בהמשך הוא שימש יושב ראש המשא ומתן הבלתי פורמלי על ה'יסודות' של העבירות האישיות הנכללות בפשעים של: רצח עם, פשעים נגד האנושות ופשעי מלחמה (1999–2000), יו"ר קבוצת עבודה על פשע התוקפנות בוועידת הביקורת על אמנת רומא בקמפלה (יוני 2010) וכן עמד בראש ועדת האיתור לבחירת התובע השני של בית הדין הפלילי הבין-לאומי ב-2011.

 The Elders 
בשנת 2019 הצטרף הנסיך זייד ל-The Elders, קבוצה עצמאית של מנהיגים מרחבי העולם שהוקמה על ידי נלסון מנדלה במטרה לפעול למען שלום, צדק וזכויות אדם.

 משפחה 
זייד בן רעד הוא בנם של הנסיך  ו, שוודית ששמה הקודם היה מרגרטה אינגה אליזבת לינד. אביו נשא בתואר הלורד צ'מברלין (Lord Chamberlain) של ירדן, האחראי על הטקסים בבית המלוכה הירדני. סבתו מצד אביו היא הציירת הטורקייה הנסיכה פח'ר א-ניסא זייד, שנישאה לנסיך , בנו הצעיר של שריף חוסיין בן עלי, ראש השושלת האשמית.
ב-5 ביולי 2000 התחתן הנסיך זייד בן רעד עם , אמריקאית ששמה הקודם היה שרה אנטוניה באטלר, ויש להם שלושה ילדים: הנסיך רעד בן זייד (17 במאי 2001), הנסיכה האלה בינת זייד (13 במרץ 2003), והנסיכה עזיזה.

 קישורים חיצוניים 

 הערות שוליים 

קטגוריה:אנשי צבא ירדנים
קטגוריה:פוליטיקאים ירדנים
קטגוריה:שגרירי ירדן בארצות הברית
קטגוריה:דיפלומטים ירדנים
קטגוריה:בוגרי אוניברסיטת ג'ונס הופקינס
קטגוריה:המשפחה ההאשמית
קטגוריה:האומות המאוחדות: אישים
קטגוריה:מועצת הביטחון של האו"ם
קטגוריה:ילידי 1964